Rīgas pašvaldības sabiedrība ar ierobežotu atbildību “Rīgas satiksme”

Reģ. Nr.40003619950

**APSTIPRINU**

RP SIA “Rīgas satiksme”

Padomes priekšsēdētājs

*/personiskais paraksts/* A.Ozols,

pamatojoties uz RP SIA “Rīgas satiksme”

padomes 2020.gada 4.jūnija lēmumu (protokols Nr.15)

**APSTIPRINU**

RP SIA “Rīgas satiksme”

Valdes priekšsēdētāja

*/personiskais paraksts/* Dž.Innusa,

pamatojoties uz RP SIA “Rīgas satiksme”

valdes 2020.gada 13.maija lēmumu (protokols Nr.31)

*GROZĪJUMI: 2021. gada 23. septembrī Nr. INA-POL/2020/4-GROZ/1*

POLITIKAS DOKUMENTS Nr. INA-POL/2020/4

**“Darbinieku un amatpersonu atlases kārtība un atlases privātuma politika”**

RĪGĀ

2020. gadā

1. ***Vispārīgie jautājumi***
2. *Politikas dokuments “Darbinieku un amatpersonu atlases kārtība un atlases privātuma politika” (turpmāk – Atlases politika) nosaka kārtību, kādā Rīgas pašvaldības SIA “Rīgas satiksme” (turpmāk arī - RP SIA “Rīgas satiksme”) veic atlases procesu un apstrādā un aizsargā personas atlases datus atbilstoši Eir**opas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām. Atlases politika attiecas uz ikvienu RP SIA “Rīgas satiksme” darbinieka amatu un šādām uzņēmuma amatpersonām atbilstoši Publiskas personas kapitāla daļu un kapitālsabiedrību pārvaldības likumam:*
	1. *RP SIA “Rīgas satiksme” valdes locekļiem un RP SIA “Rīgas satiksme” meitas sabiedrību valdes locekļiem (turpmāk – amatpersonas);*
	2. *RP SIA “Rīgas satiksme” padomes locekļiem, ja saskaņā ar kapitāla daļu turētāja lēmumu RP SIA “Rīgas satiksme” uzdots nodrošināt padomes locekļu nominācijas procesa tehnisko vai juridisko atbalstu vai veikt atlases procesa posmu un RP SIA “Rīgas satiksme” meitas sabiedrību padomes locekļiem (turpmāk – amatpersonas).*

*(Ar 2021. gada 23. septembra grozījumiem Nr. INA-POL/2020/4-GROZ/1, kas stājas spēkā 2021. gada 23. septembrī).*

1. **Atlases politikas mērķis** ir:
	1. atlasīt amatpersonas un darbiniekus;
	2. noteikt atlases un nominācijas procesā izpildāmos tehniskos un organizatoriskos pasākumus (metodes), lai nodrošinātu atbilstību RP SIA “Rīgas satiksme” Korporatīvās pārvaldības kodeksa principiem, atbilstību atlases nolūkiem un aizsargātu datu subjektu datus;
	3. *sniegt informāciju datu subjektam un izskaidrot, kā RP SIA “Rīgas satiksme” darbinieku un RP SIA “Rīgas satiksme” kā kapitālsabiedrības vai tās meitas sabiedrību pārvaldes amatpersonu atlases procesā apstrādā personas atlases datus, un sniegt citu Vispārīgajā datu aizsardzības regulā noteikto datu subjektam sniedzamo informāciju. Ja vakantais darbinieka amats saskaņā ar RP SIA “Rīgas satiksme” valsts amatpersonu sarakstu vienlaikus ir arī valsts amatpersonas amats, uz kuru papildu darbinieka amatam attiecas likuma “Par interešu konflikta novēršanu valsts amatpersonu darbībā” prasības par interešu konflikta situācijas novēršanu, valsts amatpersonas deklarācijas iesniegšanu un citas prasības, atlases (darba) sludinājumā tiek sniegta informācija, ka vakantais amats ir valsts amatpersonas amats.*

*(Ar 2021. gada 23. septembra grozījumiem Nr. INA-POL/2020/4-GROZ/1, kas stājas spēkā 2021. gada 23. septembrī).*

1. Personas datu apstrādes kategorija jeb mērķis, kas reģistrēts RP SIA “Rīgas satiksme” personas datu apstrādes reģistrā, ir **“Darbinieku un amatpersonu atlase”**.
2. **Pārzinis atlases procesā:**
	1. Rīgas pašvaldības SIA “Rīgas satiksme”, reģistrācijas numurs 40003619950, juridiskā un biroja adrese norādīta mājaslapā: [www.rigassatiksme.lv](http://www.rigassatiksme.lv) sadaļā “Kontakti”.
	2. Ja atlases procesā piesaista profesionālu personāla atlases komersantu – datu pārzinis ir šis piesaistītais personāla atlases komersants, kurš norādīts atlases (darba) sludinājumā, tajā atlases procesa daļā, kurā viņš pienākumus veic kā atlases jomas profesionālis. Profesionāls personāla atlases komersants šajā daļā ievēro savu privātuma politiku (privātuma paziņojumu) un nodrošina tās pieejamību datu subjektiem.
3. **RP SIA “Rīgas satiksme” kā datu pārziņa kontaktinformācija**: tālrunis +37167104800, e-pasts: sekretariats@rigassatiksme.lv, mājas lapa: [www.rigassatiksme.lv](http://www.rigassatiksme.lv).
4. RP SIA “Rīgas satiksme” kā datu pārzinis, apzinoties datu aizsardzības nozīmīgo lomu un veicinot datu aizsardzības kultūru uzņēmumā, ir izveidojusi **Personas datu apstrādes un aizsardzības grupu**, kuras sastāvā ir iekļauts datu aizsardzības speciālists un kompetenti uzņēmuma speciālisti un kas darbojas uz reglamenta “Personas datu apstrādes un aizsardzības grupas reglaments” pamata.
5. **RP SIA “Rīgas satiksme” datu aizsardzības speciālista kontaktinformācija:** tālrunis +37120361862, e–pasts: datuspecialists@rigassatiksme.lv; jautājumus iespējams uzdot [www.rigassatiksme.lv](http://www.rigassatiksme.lv) sadaļā “Sazinies ar mums”, izvēloties tēmu “Datu speciālists”.
6. Sīkāka informācija par šo datu apstrādi ir aprakstīta citos RP SIA “Rīgas satiksme” dokumentos, it īpaši atlases (darba) sludinājumā.
7. ***atlases nolūki un tiesiskais pamats***
8. RP SIA “Rīgas satiksme” veic darbinieku un organizē amatpersonu atlasi gan RP SIA “Rīgas satiksme”, gan tās *meitas sabiedrībās*, kurās RP SIA “Rīgas satiksme” pieder kapitāla daļas. Atlases nolūki ir realizēt šādas RP SIA “Rīgas satiksme” vai tās kapitāla daļu turētāja – Rīgas pilsētas pašvaldības leģitīmās intereses:

*(Ar 2021. gada 23. septembra grozījumiem Nr. INA-POL/2020/4-GROZ/1, kas stājas spēkā 2021. gada 23. septembrī).*

* 1. piemērotākā kandidāta uz vakanto amatu izvēle, tai skaitā pārbaudot viņa profesionālo sagatavotību, un darba līguma noslēgšana, lai nodrošinātu nepieciešamo cilvēkresursu skaitu RP SIA “Rīgas satiksme” funkciju un uzdevumu izpildei;
	2. valdes vai padomes locekļu amatu kandidātu nominēšana ar mērķi veicināt profesionālas un kompetentas kapitālsabiedrības pārvaldes institūcijas izveidi; nodrošināt atbilstību novērtēšanas procesa caurskatāmībai, veikt kandidātu atlases un novērtēšanas procesa dokumentēšanu un nodrošināt faktu pieejamību par kandidātiem lēmumu pieņemšanas procesā RP SIA “Rīgas satiksme” padomei (atlasot kandidātus valdes locekļu amatiem) vai kapitāla daļu turētājam – Rīgas pilsētas pašvaldībai (atlasot kandidātus padomes locekļu amatiem), fiksējot faktus nominācijas komisijas protokollēmumu veidā;
	3. administratīvās un finanšu ekonomijas nodrošināšana:
		1. *pieņemot CV un citus atlases dokumentus uz aktuālajiem (izsludinātajiem) atlases procesiem; uz vēlākiem atlases procesiem; uz nākotnes vakancēm. Ja RP SIA “Rīgas satiksme” rīcībā ir pietiekoša informācija par kandidātiem uz nākotnes vakancēm, ir atbilstoši iekšējie kandidāti vai kandidāti, kas iepriekš ir bijuši RP SIA “Rīgas satiksme” amatpersonas vai darbinieki, RP SIA “Rīgas satiksme” var neizsludināt ārēju konkursu;*

*(Ar 2021. gada 23. septembra grozījumiem Nr. INA-POL/2020/4-GROZ/1, kas stājas spēkā 2021. gada 23. septembrī).*

* + 1. nerīkojot jaunu atlases procesu, ja trīs mēnešu laikā pēc atlases procesa pabeigšanas ar amatpersonu, ar kuru tika noslēgts pilnvarojuma līgums, vai ar darbinieku, ar kuru tika noslēgts darba līgums, attiecīgās tiesiskās attiecības tiek izbeigtas un datu subjekta personas atlases dati vēl ir RP SIA “Rīgas satiksme” rīcībā. Šajā gadījumā atbildīgā persona sazinās ar piemērotākajiem kandidātiem un lūdz piekrišanu atlases procesa pagarināšanai un datu glabāšanas termiņa pārjaunojumam. Ja datu subjekts nepiekrīt šādai datu apstrādei, personas atlases dati tiek dzēsti šajā Atlases politikā norādītajā termiņā.
	1. ārējos normatīvajos aktos, šajā Atlases politikā un citos RP SIA “Rīgas satiksme” iekšējos normatīvajos aktos noteiktā atlases kārtības ievērošana attiecībās ar kandidātiem un pierādījumu saglabāšana par atlases procesa norisi;
	2. līguma ievērošanas uzraudzība attiecībās ar profesionālu personāla atlases komersantu un sniegtā atlases pakalpojuma kvalitātes novērtēšana, ja piesaistīts profesionāls personāla atlases komersants;
	3. nozīmīga vai augstāka ietekmes līmeņa risku novēršana vai to ietekmes samazināšana atlases procesā;
	4. *konfidenciāla un/vai droša atlases procesa norise, nodrošinot atlases procesā iesaistīto atbildīgo personu fiziskās veselības vai dzīvības aizsardzību, epidemioloģisko drošības prasību ievērošanu, izmantojot informācijas un komunikācijas tehnoloģijas elektroniskai CV un citu atlases dokumentu pieņemšanai un attālinātai saziņai ar kandidātu, organizējot telefonintervijas vai videointervijas.*

*(Ar 2021. gada 23. septembra grozījumiem Nr. INA-POL/2020/4-GROZ/1, kas stājas spēkā 2021. gada 23. septembrī).*

1. Atlases nolūki attiecībā uz konkrētu datu subjektu ir identificēt kandidātu citu kandidātu vidū; salīdzināt ar citiem kandidātiem; novērtēt kandidāta precizitāti dokumentu iesniegšanā un noformēšanā; novērtēt kandidāta punktualitāti attiecībā uz termiņu ievērošanu un sasniedzamību vai ierašanos noteiktā laikā uz interviju; novērtēt kandidāta atbilstību prasībām un atbilstību amatam; sazināties ar piemērotākajiem kandidātiem; uzaicināt piemērotākos kandidātus uz atlases (darba) interviju un veikt citas atlases darbības.
2. Kandidāts personas atlases datus sniedz brīvprātīgi. Personas atlases datu apstrādes tiesiskais pamats ir personas piekrišana, kuru kandidāts var atsaukt RP SIA “Rīgas satiksme” vai profesionālam personāla atlases komersantam, ja tāds piesaistīts. Kandidāts var atsaukt piekrišanu un turpmāko dalību atlases procesā jebkurā brīdī, bet ne vēlāk kā līdz noteiktu juridisko pienākumu izpildes datumam, ar ko noslēdzas atlases process:
	1. darbinieku atlasē:
		1. attiecībā uz piemērotāko kandidātu, kurš akceptējis RP SIA “Rīgas satiksme” darba piedāvājumu, līdz brīdim, kad:
			1. kandidāts iesniedz RP SIA “Rīgas satiksme” pieteikuma anketu[[1]](#footnote-1), ja atlases procesa laikā bija iesniedzis paša sagatavotu CV;
			2. RP SIA “Rīgas satiksme” izraksta norīkojumu uz obligāto veselības pārbaudi ārstniecības iestādē pirms darba tiesisko attiecību uzsākšanas, pamatojoties uz Darba likuma 36.pantu. Kandidāts nevar atsaukt piekrišanu, ja veic obligāto veselības pārbaudi ārstniecības iestādē, jo RP SIA “Rīgas satiksme” rodas juridisks pienākums samaksāt par pakalpojumu ārstniecības iestādei un glabāt obligātās veselības pārbaudes datus 10 gadus.[[2]](#footnote-2)
		2. attiecībā uz kandidātiem, kuri ir iesnieguši RP SIA “Rīgas satiksme” CV un citus atlases dokumentus un kuriem nav paziņoti atlases rezultāti vai kuriem ir nosūtīts atteikums, jebkurā brīdī personas datu glabāšanas laikā.
	2. *Svītrots.*

*(Ar 2021. gada 23. septembra grozījumiem Nr. INA-POL/2020/4-GROZ/1, kas stājas spēkā 2021. gada 23. septembrī).*

1. ***profesionāla PERSONĀLA ATLASES KOMERSANTa piesaiste***
2. Ja RP SIA “Rīgas satiksme” piesaista profesionālu personāla atlases komersantu, tam RP SIA “Rīgas satiksme” var uzticēt šādus uzdevumus, ko norāda atlases (darba) sludinājumā:
	1. pieņemt CV un citus atlases sludinājumā norādītos dokumentus;
	2. uzrunāt potenciālos kandidātus pieteikumu iesniegšanai, izmantojot datus, kas ir profesionāla personāla atlases komersanta rīcībā un kurus tas apstrādā savas profesionālās darbības ietvaros;
	3. organizēt intervijas, lai pārliecinātos par kandidātu svešvalodu prasmi, darba pieredzi, profesionālajām zināšanām un atbilstību citām prasībām;
	4. izmantojot intervijas vai citu – atbilstošāku – kompetenču novērtēšanas metodi, novērtēt kandidātu kompetences;
	5. izvērtēt kandidātu piemērotību un profesionālo sagatavotību, izmantojot testus un citus personāla atlasē lietojamus rīkus;
	6. iegūt atsauksmes par kandidātu, ja kandidāts nepārprotamā veidā devis piekrišanu sazināties ar attiecīgajām personām;
	7. veikt citus uzdevumus, ko norāda savstarpēji noslēgtajā līgumā un informē datu subjektus atlases (darba) sludinājumā, ja tas attiecas uz viņu personas datu apstrādi.
3. Ja arī RP SIA “Rīgas satiksme” piesaista profesionālu personāla atlases komersantu, RP SIA “Rīgas satiksme” jebkurā atlases procesa stadijā var pārņemt atlases procesa organizēšanu, par ko paziņo tiem datu subjektiem, kas turpina dalību atlases procesā.

1. ***PERSONAS ATLASES DATI un atlases process***
2. *Atlases process ir secīga atlases metožu pielietošana pa noteiktām atlases kārtām, kas balstās uz izvēlēto atlases taktiku un atlases veidu. RP SIA “Rīgas satiksme” katrā atlases procesā patstāvīgi nosaka atlases taktiku un atlases veidu (metodi) atkarībā no vakantā amata svarīguma, nozīmes un lomas RP SIA “Rīgas satiksme” funkciju un uzdevumu izpildē, Atlases politikas 9.punktā noteiktajiem nolūkiem, kā arī normatīvajos aktos izvirzītajām prasībām amatam vai personām, kas kandidēs vai ieņems šo amatu.*
3. *Darbinieku atlases procesā tiek izmantoti tabulā norādītie atlases veidi (metodes) atkarībā no izvēlētās atlases taktikas.*

*Tabula*

|  |  |  |
| --- | --- | --- |
| ***Atlases taktika un atlases veidi (metodes)*** | ***Atlases taktiku izmanto*** | ***Atlases*** ***taktiku neizmanto*** |
| *Kandidātu, kas ir RP SIA “Rīgas satiksme” darbinieki, atlase, izmantojot šādus atlases veidus (metodes):** *publisks iekšējais konkurss;*
* *iekšējais konkurss attīstības pārrunu veidā.*

 | * *Ja ir atbilstošs iekšējais kandidāts*
* *Ja ir nepieciešama nekavējoša vakantās amata vietas aizpildīšana*
* *Ja darbinieku attīsta, lai nodrošinātu cilvēkresursu attīstību, pēctecību, darbinieku ar izaugsmes potenciālu un talantīgu darbinieku izaugsmi, pamatojoties uz attīstības pārrunu rezultātiem;*
* *Ja ārējo kandidātu atlases process ir noslēdzies bez rezultātiem*
* *Ja vakance ir terminēta vai paredzēta stažēšanās*
* *Ja ir īslaicīgs darba apjoma pieaugums*
* *Ja notiek strukturālās izmaiņas, amata likvidēšana vai amata nosaukuma maiņa*
 | * *Ja nav atbilstošu kandidātu*
 |
| *Kandidātu, kas iepriekš ir bijuši RP SIA “Rīgas satiksme” amatpersonas vai darbinieki, tieša atlase, uzrunājot šos kandidātus bez konkursa izsludināšanas* | * *Ja ir nepieciešama samērā ātra vakantās amata vietas aizpildīšana un ir zināma informācija par kandidāta piemērotību amatam*
* *Ja ārējo kandidātu atlases process ir noslēdzies bez rezultātiem*
* *Ja amata ietvaros nepieciešams realizēt pārmaiņas, funkcijas vai uzdevumus, kas kādreiz ir veikti*
 | * *Ja ir atbilstoši iekšējie kandidāti*
 |
| *Kandidātu atlase, izmantojot šādus atlases veidus (metodes):** *ārējs konkurss, izmantojot ārējās pieteikšanās kanālus;*
* *kandidātu meklēšana bez konkursa, izmantojot darba meklētāju portālus, informāciju par kandidātiem, kuri iesūtījuši CV un citus atlases dokumentus, informāciju par piemērotākajiem kandidātiem no iepriekš izsludinātajiem atlases procesiem*
 | * *Ja nav atbilstošu iekšējo kandidātu*
* *Ja nepieciešams uzaicināt uz atlasi pēc iespējas plašāku kandidātu skaitu*
* *Ja attiecīgajā amatā ir patstāvīgas vakances un nepārtraukti ir nepieciešams tās aizpildīt*
 | * *Ja ir sagaidāms, ka pieteiksies pārāk liels kandidātu skaits un atlases process var ieilgt*
* *Ja amata prasības ir specifiskas un ir sagaidāms, ka pieteiksies ļoti maz piemērotu kandidātu*
 |
| *Kandidātu uzrunāšana bez konkursa, uzrunājot tos izglītības iestādēs un karjeras pasākumos* | * *Ja amatam nav specifiskas prasības vai zemāka līmeņa amatiem*
* *Ja ir sagaidāms, ka kandidāti vēlas iegūt praksi vai stažēties*
 | * *Ja vakance ir vadošā darbinieka vai augstāka līmeņa amatā*
* *Ja amatam ir specifiskas prasības, kam nepieciešama noteikta profesionālā sagatavotība*
 |

*(Ar 2021. gada 23. septembra grozījumiem Nr. INA-POL/2020/4-GROZ/1, kas stājas spēkā 2021. gada 23. septembrī).*

1. Personas atlases dati ir informācija, kas ir iekļauta kandidāta iesniegtajā CV un citos atlases dokumentos, tāda kā: vārds, uzvārds, informācija par pilngadību, dzimums, pilsonība, dzīvesvietas adrese, darba un studiju/mācību gaitas apraksts, informācija par izglītību un profesionālo pieredzi, kvalifikācija, valsts valodas līmenis, svešvalodu zināšanas un to pielietojums, papildu zināšanas/prasmes, intereses/hobiji, kontaktinformācija (tālruņa numurs, e-pasta adrese, skype vai citas saziņas vietnes lietotājvārds vai numurs), amats, uz kuru persona vēlas kandidēt, kā arī iegūtā informācija no personām, kas ir sniegušas atsauksmes par kandidātu, ja kandidāts nepārprotamā veidā atļāvis sazināties ar attiecīgajām personām. Gadījumā, ja kandidāts tiek uzaicināts uz interviju, intervijas laikā sniegtā informācija, viedoklis, aizpildītie testi un citi pārbaudes darbi un to rezultāti ir atzīstami par kandidāta personas datiem.
2. RP SIA “Rīgas satiksme” aicina kandidātu CV un citos atlases dokumentos nesniegt tādus datus, kas nav nepieciešami atlases procesa nodrošināšanai (ja vien šie dati nav norādīti atlases (darba) sludinājumā kā obligāti sniedzamie dati, kandidējot uz noteiktu amatu), piemēram, fotogrāfiju, personas kodu un dzimšanas datumu (personas pilngadība tiek pārbaudīta klātienes intervijas laikā), informāciju par nacionālo vai etnisko izcelsmi, informāciju par grūtniecību, informāciju par sodāmību, informāciju par veselības stāvokli, informāciju par ģimenes stāvokli, informāciju par piederību pie kādas politiskās partijas, darbinieku arodbiedrības vai citas sabiedriskās organizācijas, informāciju par reliģisko vai filozofisko pārliecību vai piederību pie kādas reliģiskās konfesijas, informāciju par seksuālo orientāciju.
3. Kandidāts ir atbildīgs par precīzu un patiesu datu sniegšanu atlases procesā. Vispārīgās datu aizsardzības regulas izpratnē kandidāts ir uzskatāms par datu pārzini šiem atlases procesā iesniegtajiem vai paustajiem personas datiem, it īpaši atsauksmēs sniegtajiem datiem. Ja pēc darba līguma noslēgšanas tiek konstatēts, ka darbinieks sniedzis nepatiesus datus, šādi apstākļi ir pamats darba līguma uzteikšanai. Ja pēc pilnvarojuma līguma noslēgšanas tiek konstatēts, ka amatpersona sniegusi nepatiesus datus, šādi apstākļi ir pamats uzticības zaudēšanai.
4. Kandidāta novērtēšanas procesā tiek izmantoti tādi datu avoti kā:
	1. *publiskie reģistri, sociālās vietnes, kurās ir pieejami dati, kas saistīti ar profesiju vai amatu, prasmēm, profesionālajām zināšanām, kompetencēm darba pieredzi, piemēram, LinkedIn) un masu informācijas līdzekļos paustā informācija;*

*(Ar 2021. gada 23. septembra grozījumiem Nr. INA-POL/2020/4-GROZ/1, kas stājas spēkā 2021. gada 23. septembrī).*

* 1. RP SIA “Rīgas satiksme” personas lietā esošie darba gaitas dati, ja kandidāts iepriekš ir bijis RP SIA “Rīgas satiksme” amatpersona vai darbinieks;
	2. kandidāta norādītās personas atsauksmju saņemšanai.
1. *Kandidāta**klātienes intervēšanas process ir slēgts.* Kandidāts ņem vērā, ka atlases procesam var tik pievērsta pastiprināta žurnālistu un masu informācijas līdzekļu uzmanība, kā rezultātā kandidāta ierašanās intervijas vietā var tikt fiksēta audiovizuālā vai citādā veidā un tās fiksēšana var tikt atzīta par personas datu apstrādi, ko veic žurnālistikas vajadzībām, šādā veidā apstrādājot personas vizuālās identifikācijas datus (it īpaši, ja persona ir sabiedrībā atpazīstama).

*(Ar 2021. gada 23. septembra grozījumiem Nr. INA-POL/2020/4-GROZ/1, kas stājas spēkā 2021. gada 23. septembrī).*

1. Kandidātam klātienes intervijas sākumā ir nepieciešams atbildīgajai personai uzrādīt personu apliecinošu dokumentu, izglītības dokumentu, valsts valodas prasmes kategoriju apliecinošu dokumentu, apliecību un sertifikātu oriģinālus.
2. Intervijas laikā var tikt izmantots video vai audio ieraksts, ja tas saistīts ar datu pārziņa leģitīmajām interesēm vai juridisko pienākumu izpildi, par ko kandidāts tiek informēts atlases (darba) sludinājumā vai pirms intervijas, lūdzot kandidāta piekrišanu šādai datu apstrādei.
3. Darba (atlases) intervijas laikā kandidātam tiek lūgts sniegt tikai tos personas datus, kas ir atbilstoši ārējos normatīvajos aktos noteiktajām prasībām (it īpaši, izslēdzot Darba likumā noteiktos jautājumus, kas ir tieši vai netieši diskriminējoši; izslēdzot jautājumus par Vispārīgajā datu aizsardzības regulā noteiktajiem īpašo kategoriju (sensitīvajiem) personas dati), RP SIA “Rīgas satiksme” leģitīmajām interesēm un ir nepieciešami konkrētā amata novērtēšanai, kā arī kandidātam tiek lūgts rakstveidā apliecināt, ka šīs prasības ir ievērotas.
4. Amatpersonu atlasē tiek apstrādāts kapitāla daļu turētāja vai padomes, kā arī nominācijas komisijas viedoklis par kandidāta reputāciju vai nevainojamu reputāciju, ko nosaka atbilstoši reputācijas izvērtēšanas kritērijiem.
5. Personas datu apstrādes veids un ilgums ir atkarīgs no tā, cik un kādās kārtās veic atlasi, par ko informācija tiek iekļauta atlases (konkursa) nolikumā vai atlases (darba) sludinājumā, kā arī, cik kārtās kandidāts piedalās. Pirms atlases kārtām notiek kandidātu priekšatlase. Atsevišķiem amatiem, kuriem ir pastāvīgas vakances, notiek tikai priekšatlase (bez turpmākajām atlases kārtām).
6. Priekšatlasē novērtē kandidāta un tā iesniegto atlases dokumentu atbilstību formālajām prasībām (vai ir iesniegti visi prasītie dokumenti; vai CV un citi atlases dokumenti ir noformēti atbilstoši prasībām; vai kandidātam ir prasībām atbilstoša izglītība un pieredze u.c.). Priekšatlases procesa laikā atbildīgā persona var sazināties ar kandidātiem ar lūgumu precizēt vai papildināt kandidāta iesniegtos atlases dokumentus, ja tas paredzēts attiecīgajā atlases procesā. Atbildīgā persona sazinās tikai ar tiem kandidātiem, kuri izturējuši priekšatlasi.
7. *Kandidātu atlases procesu organizē:*
	1. *RP SIA “Rīgas satiksme” vai tās meitas sabiedrību amatpersonu atlasei – nominācijas komisija, kas darbojas saskaņā ar  Publiskas personas kapitāla daļu un kapitālsabiedrību pārvaldības likumu un citiem ārējiem normatīvajiem aktiem;*
	2. *RP SIA “Rīgas satiksme” darbinieku atlasei – RP SIA “Rīgas satiksme” Personāla pārvaldības daļa un padome vai valdes priekšsēdētājs attiecībā uz Iekšējā audita daļas darbiniekiem un padomes tiešā pakļautībā esošajiem darbiniekiem, RP SIA “Rīgas satiksme” Personāla pārvaldības daļa un valdes loceklis, kura pakļautībā ir struktūrvienība, vai valdes priekšsēdētājs attiecībā uz struktūrvienību vadītājiem un darbiniekiem; struktūrvienības vadītāji un citi struktūrvienības atbildīgie darbinieki attiecībā uz struktūrvienības darbiniekiem.*
8. *Lēmumu par piemērotākā kandidāta izvēli vakantajam amatam pieņem:*
	1. *par valdes ~~l~~ocekļu izvēli – padome;*
	2. *par RP SIA “Rīgas satiksme” darbinieku izvēli – padome attiecībā uz Iekšējā audita daļas darbiniekiem un tiešā pakļautībā esošajiem darbiniekiem; valdes priekšsēdētājs vai valdes loceklis, kura pakļautībā ir struktūrvienība, attiecībā uz struktūrvienību vadītājiem un darbiniekiem; struktūrvienības vadītāji attiecībā uz struktūrvienības darbiniekiem.*

*(Ar 2021. gada 23. septembra grozījumiem Nr. INA-POL/2020/4-GROZ/1, kas stājas spēkā 2021. gada 23. septembrī).*

1. Amatpersonu atlasē nominācijas procesā iesaistītās personas (novērotāji, nominācijas komisijas sekretārs un nominācijas komisijā pieaicinātie) paraksta apliecinājumu par informācijas konfidencialitāti, tai skaitā attiecībā uz personas datu aizsardzību un neizpaušanu līdz tai atlases kārtai, kurā kandidāti tiek publiski paziņoti.
2. Piemērotākajam kandidātam uz darbinieka amatu RP SIA “Rīgas satiksme” izsaka darba piedāvājumu. Ja šis kandidāts atsaka darba piedāvājumu, tiek izvēlēts nākamais piemērotākais kandidāts (ja tāds ir). Tikai pēc tam, kad kandidāts ir piekritis RP SIA “Rīgas satiksme” darba piedāvājumam, noslēdzot darba līgumu vai veicot darbības, kas nepārprotami apliecina, ka darba līgums tiks noslēgts, atbildīgā persona nosūta atteikumu uz elektronisko pastu vai sazinās ar pārējiem kandidātiem, kuri ir bijuši uz tikšanos klātienē vai bijuši intervēti attālināti.
3. Atlases process tiek uzskatīts par pabeigtu:
	1. ar kandidātu novērtēšanas procesa pārtraukšanu, ja neviens kandidāts neatbilst amatam izvirzītajām prasībām, vai atlases process tiek pabeigts bez rezultātiem citu iemeslu dēļ (piemēram, terminētas vakances gadījumā no prombūtnes atgriežas esošais darbinieks). Šādā gadījumā atbildīgā persona nosūta atteikumu uz elektronisko pastu vai sazinās ar visiem kandidātiem, kuri ir bijuši uz tikšanos klātienē;
	2. ar kandidātu ievēlēšanu amatā vai darba līguma noslēgšanu un ja trīs mēnešu laikā pēc šī datuma pilnvarojuma līgums ar amatpersonu vai darba līgums ar darbinieku tiek turpināts;
	3. ja atlases procesa gaitā tiek pieņemts lēmums par vakantās amata vietas likvidēšanu vai darba organizēšanu tādā veidā, ka vakanto amata vietu nav nepieciešams aizpildīt.
4. *Ja ar darbinieku tiek noslēgts darba līgums, personas lietā ieraksta personas identifikācijas datus, datus par vadīšanas tiesībām[[3]](#footnote-3) (ja amata pienākumos ietilpst transportlīdzekļa vadīšana vai amata pienākumu izpildei tiek piešķirts dienesta transportlīdzeklis), personas lietā ievieto valsts valodas prasmes kategoriju apliecinošu dokumentu, personas lietā ieraksta datus par izglītību atbilstoši uzrādītajam izglītības dokumentam, un apliecību un sertifikātu datus, kas apliecina personas profesionālo sagatavotību veikt amata pienākumus un kas ir pamatojums pazeminošā darba algas koeficienta piemērošanai RP SIA “Rīgas satiksme” noteiktajā kārtībā, ja darbā tiek pieņemta persona, kuras kvalifikācija ir zemāka par RP SIA “Rīgas satiksme” amatu katalogā, amata aprakstā, kvalifikācijas aprakstā vai amatu novērtējumā noteiktajām prasībām.*

*(Ar 2021. gada 23. septembra grozījumiem Nr. INA-POL/2020/4-GROZ/1, kas stājas spēkā 2021. gada 23. septembrī).*

1. Ja ar amatpersonu tiek noslēgts pilnvarojuma līgums, amatpersonai izveido personas lietu, tajā ieraksta personas identifikācijas datus, datus par vadīšanas tiesībām (ja amata pienākumu izpildei tiek piešķirts dienesta transportlīdzeklis), personas lietā ievieto atlases procesā iesniegtos dokumentus, tai skaitā personas apliecinājumus, kas apliecina amatpersonas atbilstību atlases procesā izvirzītajām prasībām un saglabā pierādījumus par atbilstību šīm prasībām.

*33.1 Ja darbiniekam ir noteikts valsts amatpersonas statuss, RP SIA “Rīgas satiksme” 15 dienu laikā pēc valsts amatpersonas amata pienākumu uzsākšanas un beigšanas ziņo Valsts ieņēmumu dienestam personas vārdu, uzvārdu, personas kodu, datumu, kad darbinieks sācis vai beidzis pildīt amata pienākumus, un informāciju, vai valsts amatpersonas pienākumus pilda uz laiku (aizvieto).*

*(Ar 2021. gada 23. septembra grozījumiem Nr. INA-POL/2020/4-GROZ/1, kas stājas spēkā 2021. gada 23. septembrī).*

1. ***ATLASES (DARBA) SLUDINĀJUMS***
2. Atlases (darba) sludinājumā norāda datu pārzini un atsauci uz šo Atlases politiku.
3. *Aktuālie atlases (darba) sludinājumi tiek publicēti RP SIA “Rīgas satiksme” mājaslapas sadaļā “Vakances” (*[*https://www.rigassatiksme.lv/lv/par-mums/darba-un-prakses-iespejas-vakances/*](https://www.rigassatiksme.lv/lv/par-mums/darba-un-prakses-iespejas-vakances/)*) un tiek norādīts pieteikšanās termiņš un pieteikšanās iespējas.*
4. *Atlases (darba) sludinājumi tiek publicēti Nodarbinātības valsts aģentūras vakanču datubāzē un citās atlases (darba) sludinājumu publicēšanas vietnēs un vietās (piemēram, laikrakstos, uz informācijas stendiem).*
5. *Ja tiek izsludināts publisks iekšējais konkurss uz vakanci, atlases (darba) sludinājums tiek publicēts darbinieku pašapkalpošanās portālā “UKV”.*
6. *Kandidāts var iesniegt pieteikumu, izmantojot šādus ārējos pieteikuma iesniegšanas kanālus, ja ir izsludināts ārējais konkurss uz vakanci:*
	1. *RP SIA “Rīgas satiksme” mājaslapas sadaļā “Vakances” (*[*https://www.rigassatiksme.lv/lv/par-mums/darba-un-prakses-iespejas-vakances/*](https://www.rigassatiksme.lv/lv/par-mums/darba-un-prakses-iespejas-vakances/)*), aizpildot piedāvāto tiešsaistes veidni un norādot šajā veidnē pieprasītos personas datus konkrētam amatam;*
	2. *nosūtot pieteikumu uz RP SIA “Rīgas satiksme” elektroniskā pasta adresi: personals@rigassatiksme.lv;*
	3. *iesniedzot pieteikumu Personāla pārvaldības daļā vai struktūrvienībā izmantojot tās tīmekļvietnes piedāvāto funkcionalitāti CV un citu atlases dokumentu iesniegšanai, kurā publicēts atlases (darba) sludinājums.*

*(Ar 2021. gada 23. septembra grozījumiem Nr. INA-POL/2020/4-GROZ/1, kas stājas spēkā 2021. gada 23. septembrī).*

1. Kandidāts ir tiesīgs iesniegt RP SIA “Rīgas satiksme” arī citā formā sagatavotu CV un citus atlases dokumentus un pats var brīvi izvēlēties iesniedzamo personas datu apjomu. Kandidāts ir atbildīgs par personas datu saturu un apjomu, ko viņš iesniedz RP SIA “Rīgas satiksme”.
2. Kandidāta rīcība, iesniedzot CV un citus atlases dokumentus, ir atzīstama par viņa noteikti izteiktu piekrišanu personas datu apstrādei šajā Atlases politikā norādītajiem nolūkiem.
3. Ja atbilstoši konkrētā amata specifikai, RP SIA “Rīgas satiksme” nepieciešams saņemt atsauksmes par kandidātu, RP SIA “Rīgas satiksme” šādus datus izmantos, ja kandidāts pieteikumā būs norādījis personu un personas kontaktinformāciju atsauksmju saņemšanai.
4. ***PERSONAS datu apstrāde un personas datu aizsardzība***
5. RP SIA “Rīgas satiksme” apzinās personu tiesību uz privātumu svarīgumu un realizē gan tehniskus, gan organizatoriskus pasākumus, lai kontrolētu un aizsargātu personas atlases datus.
6. Personas atlases dati ir ierobežotas pieejamības informācija un tiek apstrādāti saskaņā ar RP SIA “Rīgas satiksme” noteiktā kārtībā reģistrētas personas datu apstrādes nolūkiem un iekšējiem normatīvajiem dokumentiem.
7. Apstrādājot personas atlases datus, RP SIA “Rīgas satiksme” kā datu pārzinis nodrošina:
	1. pilnvarotu atbildīgo personu piekļūšanu pie tehniskajiem resursiem, kas tiek izmantoti personas atlases datu apstrādei un aizsardzībai;
	2. to, ka informācijas nesējus, kuros ir personas atlases dati, reģistrē, pārvieto, sakārto, pārveido, nodod, kopē un citādi apstrādā tam pilnvarotas atbildīgās personas;
	3. to, ka personas atlases datu apstrādi veic tam pilnvarotas atbildīgās personas;
	4. to, ka personas atlases datu apstrādē izmantotos tehniskos un informācijas resursus izmanto tam pilnvarotas atbildīgās personas.
8. RP SIA “Rīgas satiksme” kā datu pārzinis likumā noteiktajos gadījumos izpauž personas atlases datus publiskām iestādēm (policijai utt.), kas pirms datu izpaušanas ir identificētas.
9. Personas atlases dati var tikt nosūtīti, nodoti vai var būt pieejami šādiem saņēmējiem:
	1. RP SIA “Rīgas satiksme” kapitāla daļu turētājam (īpašniekam) – Rīgas pilsētas pašvaldībai, ja datu izpaušana nepieciešama saskaņā ar kapitāla daļu turētāja darbību reglamentējošiem tiesību aktiem vai gadījumos, ja šāda izpaušana pamatojas uz kapitāla daļu turētāja leģitīmajām interesēm, kas ietver to risku pārvaldību, kā arī nepieciešamību nodrošināt, ka RP SIA “Rīgas satiksme” ievēro normatīvo aktu prasības;
	2. RP SIA “Rīgas satiksme” piesaistītam profesionālam personāla atlases komersantam;
	3. ārpakalpojuma sniedzējiem, kuri nodrošina sistēmas uzturēšanu, kurā kandidāts var iesniegt CV un citus atlases dokumentus tiešsaites veidnē;
	4. elektronisko sakaru komersantiem sakarā ar elektronisko sakaru pakalpojumu izmantošanu;
	5. citām personām, kuras ir saistītas ar RP SIA “Rīgas satiksme” pakalpojumu sniegšanu, t.sk. arhivēšanas, pasta pakalpojumu sniedzēji, dokumentu iznīcināšanas pakalpojumu sniedzēji.
10. RP SIA “Rīgas satiksme” nesūta un nenodod personas atlases datus uz trešo valsti vai starptautisku organizāciju, kā arī nepadara tos pieejamus trešajām valstīm vai starptautiskām organizācijām.
11. Atlases process un informācijas apmaiņa atbildīgo personu starpā tiek organizēta elektroniskā veidā. Atbildīgajām personām, nosūtot personas atlases datus ārējā datu tīklā, ir pienākums elektroniskā pasta sūtījumus šifrēt ar drošu paroli. Atbildīgajām personām, kas nav RP SIA “Rīgas satiksme” darbinieki un kas tiek iesaistītas atlases procesā, ir pienākums sniegt savu kontaktinformāciju saziņas veikšanai atlases procesā, tai skaitā paroles nosūtīšanai šifrēto dokumentu atvēršanai.
12. Saziņa ar kandidātu tiek organizēta, izmantojot datu pārziņa rīcībā esošo vai kandidāta sniegto kontaktinformāciju.
13. ***personas atlases datu glabāšanas ilgums***
14. Personas atlases dati tiek glabāti trīs mēnešus pēc atlases procesa pabeigšanas, ja vien šis termiņš netiek pārjaunots šajā Atlases politikā noteiktajā kārtībā.
15. Ja kandidāts CV un citus atlases dokumentus nosūtījis RP SIA “Rīgas satiksme” vēlākiem darbinieku atlases procesiem vai identificējamām nākotnes vakancēm, personas atlases dati tiek glabāti sešus mēnešus no dokumentu saņemšanas datuma. Ja kandidāta CV nav identificējama nākotnes vakance, šādi CV netiek apstrādāti.

*(Ar 2021. gada 23. septembra grozījumiem Nr. INA-POL/2020/4-GROZ/1, kas stājas spēkā 2021. gada 23. septembrī).*

1. Ja darbinieku atlases procesā tiek aizpildīts novērtēšanas pārskats (saraksts), to glabā sešus mēnešus pēc atlases procesa pabeigšanas.
2. Nominācijas komisijas protokollēmumus par amatpersonu atlasi glabā piecus gadus, tai skaitā novērtēšanas pārskatus (sarakstus).
3. Personas atlases datu glabāšanas termiņa laikā var tikt mainīts personas datu apstrādes nolūks, kas nozīmē, ka šajā glabāšanas laikā attiecīgi arī tiek pārjaunots glabāšanas laiks (piemēram, ja kandidāts iesniedz sūdzību institūcijā un tiek uzsākts administratīvais process, personas datu kopums, kas tiek ievietots administratīvajā lietā, kļūst par personas datu apstrādi citam nolūkam un tam tiek pārjaunots glabāšanas laiks).
4. Pēc glabāšanas laika beigām visi dokumenti, kas satur personas datus, tiks neatgriezeniski dzēsti, iznīcināti vai anonimizēti formā, kas neļauj identificēt datu subjektu. Dokumentus, kas nav izdzēsti, iznīcināti vai anonimizēti automātiski, RP SIA “Rīgas satiksme” atbilstoši arhīvu darbības jomu reglamentējošo normatīvo aktu prasībām izdzēsīs, iznīcinās vai anonimizēs manuāli tūlīt pēc glabāšanas laika beigām, taču jebkurā gadījumā ne vēlāk kā viena gada laikā no tā gada 1. janvāra, kas seko gadam, kurā beidzies glabāšanas laiks. RP SIA “Rīgas satiksme” neinformēs datu subjektu par viņa personas datu dzēšanu, iznīcināšanu vai anonimizēšanu un neprasīs viņa atļauju izdzēst vai iznīcināt personas datus pēc glabāšanas laika beigām.
5. ***piekļUVE PERSONAS ATLASES datiem un citas datu subjekta tiesības***
6. Datu subjektam ir tiesības piekļūt informācijai attiecībā uz atlases procesu, kas ir RP SIA “Rīgas satiksme” rīcībā (tai skaitā, ja tā ir tehniski pieejama).
7. RP SIA “Rīgas satiksme” nodrošina izrakstu par personāla atlases procesu attiecībā uz kandidāta personas datiem, ja par atlases procesu tiek sagatavots protokollēmums vai kandidāta novērtējuma pārskats (saraksts).
8. Datu subjektam ir tiesības saņemt tikai tos personas atlases datus, kuros fiksēts konkrētais datu subjekts vai kuros fiksēts viedoklis vai novērtējums par konkrēto datu subjektu.
9. Kandidāts ir tiesīgs lūgt labot vai papildināt savā CV vai citos atlases dokumentos norādītos personas datus, bet ne vēlāk kā līdz šīs Atlases politikas 11.punktā norādīto juridisko pienākumu izpildes datumam, ar ko noslēdzas atlases process.
10. Citas datu subjekta kā klienta tiesības ir aprakstītas Klientu privātuma politikas nodaļā “PIEKĻUVE PERSONAS DATIEM UN CITAS DATU SUBJEKTA TIESĪBAS”. Klientu privātuma politika ir pieejama RP SIA “Rīgas satiksme” mājas lapā.
11. ***DATU SUBJEKTA TIESĪBAS IESNIEGT Sūdzību***
12. Lai pēc iespējas ātrāk atrasinātu jebkādas domstarpības vai neskaidrības, ja datu subjektam radušās sūdzības vai jautājumi saistībā ar Atlases politiku, datu subjekts ir konstatējis iespējamu personas datu aizsardzības pārkāpumu vai drošības incidentu, ikviens datu subjekts ir aicināts vispirms sazināties ar RP SIA “Rīgas satiksme”, izmantojot datu pārziņa kontaktinformācijā vai datu aizsardzības speciālista kontaktinformācijā norādītos saziņas kanālus, kas norādīti Atlases politikas 1.nodaļā.
13. Sarežģītākos gadījumos datu subjekta sūdzība vai jautājums var tikt nodots izskatīšanai un atbildes sagatavošanai Personas datu apstrādes un aizsardzības grupai.
14. Ikvienai personai ir tiesības iesniegt sūdzību Datu valsts inspekcijai (www.dvi.gov.lv), kurai kā Latvijas Republikas uzraudzības iestādei ir pienākums izskatīt datu subjekta sūdzību, atbilstošā apjomā izmeklēt jautājumu un saprātīgā termiņā informēt sūdzības iesniedzēju par lietas virzību un izmeklēšanas rezultātiem.
15. ***NOBEIGUMA NOTEIKUMI***
16. Klientu apkalpošanas un komunikācijas daļa organizē Atlases politikas pieejamību (izņemot nodaļu “Nobeiguma noteikumi”) RP SIA “Rīgas satiksme” mājas lapā.
17. Personas datu apstrādes un aizsardzības grupa ir tiesīga sagatavot skaidrojošas (informatīvas) datu apstrādes prasības attiecībā uz Atlases politikas piemērošanu.
18. Ar šīs Atlases politikas spēkā stāšanās brīdi spēku zaudē RP SIA “Rīgas satiksme” 2015.gada 28.septembra valdes priekšsēdētāja norādījumi Nr.INA-NOR/2015/4 “Par saņemto CV un pieteikuma anketu izvērtēšanu”.
19. Atlases politikas izpildes kontroli īsteno Personas datu apstrādes un aizsardzības grupa.

Atlases politika stājas spēkā 2020.gada 15.jūnijā.

|  |  |  |
| --- | --- | --- |
| IZSTRĀDĀTĀJS: | VIRZĪTĀJS: | SASKAŅOTĀJI: |
| RP SIA “Rīgas satiksme” datu aizsardzības speciāliste A.Makejeva*/personiskais paraksts/* | RP SIA “Rīgas satiksme” datu aizsardzības speciāliste A.Makejeva*/personiskais paraksts/* tel.+37167104792,e-pasts: agnese.makejeva@rigassatiksme.lv | Paraksti saskaņā ar elektronisko virzības lapu  |

1. Pieteikuma anketa ir RP SIA “Rīgas satiksme” noteiktas formas dokuments, kas atlases procesa laikā ir ekvivalents CV un iesniedzams atbilstoši kandidāta izvēlei un kas pirms darba tiesisko attiecību nodibināšanas ir obligāti RP SIA “Rīgas satiksme” iesniedzams dokuments, jo tas satur minimāli nepieciešamos datus darba līguma sagatavošanai. [↑](#footnote-ref-1)
2. Ministru kabineta 2009.gada 10.marta noteikumi Nr.219 “Kārtība, kādā veicama obligātā veselības pārbaude” 59.punts paredz, ka veselības pārbaudes kartes darba devējs glabā ne mazāk kā 10 gadus, bet 60.punkts paredz, ka darba devējs pēc nodarbinātā pieprasījuma izsniedz darba devēja apliecinātu nodarbinātā veselības pārbaudes kartes kopiju. [↑](#footnote-ref-2)
3. Vadīšanas tiesības apliecina derīga vadītāja apliecība un derīga medicīniskā izziņa, kas ir pieejama elektroniski. Lai gūtu pārliecību par vadīšanas tiesību esamību, atbildīgajai personai ir uzrādāma vadītāja apliecība un ieraksts Ceļu satiksmes drošības direkcijas [Transportlīdzekļu un to vadītāju valsts reģistrā](https://www.visr.eps.gov.lv/visr/default.aspx?action=2&rid=19), atverot attiecīgu tīmekļa vietni atbildīgās personas klātbūtnē. [↑](#footnote-ref-3)